এডভোকেট তৈমুর আলম খন্দকার তার বাসভবনে সাংবাদিকদের জানান, দল যদি তাকে মনোনয়ন দেয় তাহলে তিনি নির্বাচন করতে প্রস্তত। তবে দলের সিদ্ধান্তের বাইরে গিয়ে তিনি নির্বাচন করবেন না। তিনি বলেন, অতীতে দেশনেত্রী বেগম খালেদা জিয়ার সকল নির্দেশ আমি অক্ষরে অক্ষরে পালন করেছি। এবারো করব এতে কোন সন্দেহ নেই। তবে আজ অখবা কালকের মধ্যে এ বিষয়ে দলের শীর্ষ পর্যায়ের বৈঠক হবে। সেখান থেকেই বেগম খালেদা জিয়ার নির্দেশে প্রার্থী নির্বাচন করা হবে। তিনি বলেন, বিএনপি নির্বাচনে অংশ গ্রহণ করবে, বেগম খালেদা জিয়া এই ঘোষণা দেয়ার পর থেকে আমরা কর্মীদের সাথে যোগাযোগ রেখে চলেছি। ওয়ার্ড পর্যায়ে আমরা সাংগঠনিকভাবে ঐক্যবদ্ধ হয়ে নির্বাচন করার প্রস্তুতি নিচ্ছি। দল যাকে মনোনয়ন দেবে তার পক্ষেই তিনি কাজ করবেন বলে ঘোষণা দেন।